గొల్లనపల్లి
గొల్లనపల్లి కృష్ణా జిల్లా, గన్నవరం మండలంలోని గ్రామం. ఇది మండల కేంద్రమైన గన్నవరం నుండి 8 కి. మీ. దూరం లోను, సమీప పట్టణమైన విజయవాడ నుండి 32 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 707 ఇళ్లతో, 2707 జనాభాతో 953 హెక్టార్లలో విస్తరించి ఉంది. గ్రామంలో మగవారి సంఖ్య 1297, ఆడవారి సంఖ్య 1410. షెడ్యూల్డ్ కులాల సంఖ్య 489 కాగా షెడ్యూల్డ్ తెగల సంఖ్య 24. గ్రామం యొక్క జనగణన లొకేషన్ కోడ్ 589230.పిన్ కోడ్: 521101, ఎస్.టి.డి.కోడ్ = 08676.
గొల్లనపల్లి
ఇది అగ్రహార గ్రామము. బ్రాహ్మణులకు దానం చేయబడిన గ్రామము. గొల్లనపల్లి ఇంటి పేరు గల బ్రాహ్మణులు ఇక్కడ గతంలో ఉన్నారు.గ్రామం నుంచి కొన్ని కుటుంబాలు వెళ్ళిపోయాయి. ఇప్పుడు ఒక కుటుంబమే ఉంది.1947కు పూర్వం ఇది మొఖాసా గ్రామంగా ఉందేది. బ్రిటీష్ సనదు ప్రకారం వెలమ దొరల రాజ్యంగా ఉండేది.1948ల్లో జమీందారీ విధానం రద్దయ్యాక మొఖాసాదారీ విధానం రద్దయింది. 1958లో మొదటిసారిగా గ్రామ పంచాయతీ ఎన్నికలు జరిగాయి.
ఆ ఎన్నికల్లో కమ్యూనిస్టు పార్టీ గెలిచింది. యనమదల కన్నయ్య గారు తొలి ప్రెసిడెంట్ అయ్యారు.
గొల్లనపల్లి ఇంటి పేరుగల బ్రాహ్మణుల వల్లనే ఈ గ్రామానికి గొల్లనపల్లి పేరు వచ్చివుండాలి.
సముద్రమట్టానికి 24 మీ.ఎత్తు